**Kivonat**

**Készült:** Fehérgyarmat Város Önkormányzata Képviselő-testületének 2017. június 29-én megtartott **nyilvános** ülésének jegyzőkönyvéből

**FEHÉRGYARMAT VÁROS ÖNKORMÁNYZATA**

**KÉPVISELŐ-TESTÜLETÉNEK**

**11/2017.(VII.03.)**

**önkormányzati rendelete**

Az egyes anyakönyvi események engedélyezésének szabályairól, valamint az azokért fizetendő díjakról

Fehérgyarmat Város Önkormányzatának Képviselő-testülete az Alaptörvény 32. cikk (2) bekezdésében, valamint az anyakönyvi eljárásról szóló 2010. évi I. törvény 96. §-ában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva - a Képviselő-testület Szervezeti és Működési Szabályzatáról szóló 14/2014.(X.27.) önkormányzati 1. melléklet III/1.a. pontjában biztosított véleményezési jogkörében eljáró Ügyrendi Bizottság véleményének kikérésével- a következőket rendeli el:

**1. §**

A rendelet hatálya kiterjed a Fehérgyarmat város közigazgatási területén bejelentett házasságkötésre és a bejegyzett élettársi kapcsolat létesítésére (a továbbiakban együtt: anyakönyvi esemény).

2. §

(1) Az anyakönyvi esemény méltó megünneplése céljából kijelölt hivatali helyiségek:

a) Fehérgyarmati Polgármesteri Hivatal (4900, Fehérgyarmat, Kiss E. u. 2.) anyakönyvvezetői iroda,

b) Városi Könyvtár Díszterem (4900, Fehérgyarmat, Kossuth tér 40.).

(2) A hivatali munkaidőt a Fehérgyarmati Polgármesteri Hivatal Szervezeti és Működési Szabályzata állapítja meg.

3. §

(1) Az anyakönyvi esemény hivatali helyiségen kívüli illetve hivatali munkaidőn kívüli engedélyezése iránti kérelmet az anyakönyvi esemény létesítése iránti szándék bejelentésével egy időben kell benyújtani az anyakönyvvezetőnek.

(2) A hivatali helyiségen kívüli anyakönyvi esemény létesítésére irányuló kérelemnek tartalmaznia kell a felek nyilatkozatát arra vonatkozólag, hogy az anyakönyvi eljárásról szóló 2010. évi I. törvény 18. § (3) bekezdésében foglalt feltételeket biztosítják.

4. §

(1) A hivatali munkaidőben, hivatali helyiségen kívüli anyakönyvi eseményért 10.000 forint, a hivatali munkaidőn kívül, hivatali helyiségben anyakönyvi eseményért 15.000 forint, a hivatali munkaidőn és hivatali helyiségen kívül 20.000 forint szolgáltatási díjat kell megfizetni. A hivatali munkaidőn kívüli, a Polgármesteri Hivatalban történő anyakönyvi eseményért 5000 forint szolgáltatási díjat kell megfizetni. A szolgáltatási díj az általános forgalmi adót nem tartalmazza.

(2) A szolgáltatási díjat az anyakönyvi esemény időpontja előtt 5 nappal a Fehérgyarmati Polgármesteri Hivatal költségvetési számlájára kell befizetni.

(3) A szolgáltatási díjat nem kell megfizetni, ha a felek által bejelentett anyakönyvi eseményre önhibájukon kívül (pl.: egészségi állapot, mozgás korlátozottság) a hivatali helyiségen kívüli tartózkodási helyükön kerül sor.

5. §

Az anyakönyvvezetőt választása szerint a hivatali munkaidőben, hivatali helyiségen kívüli anyakönyvi eseményért 7.000 forint, a hivatali munkaidőn kívül, hivatali helyiségben anyakönyvi eseményért 10.000 forint, a hivatali munkaidőn és hivatali helyiségen kívül 15.000 forint, valamint a hivatali munkaidőn kívül, a Polgármesteri Hivatalban történő anyakönyvi eseményért 4.000 forint díjazás illeti meg.

Átmeneti és Záró Rendelkezések

6. §

(1) Hatályát veszti a házasságkötéssel és a bejegyzett élettársi kapcsolat létesítésével összefüggő egyes szabályokról szóló 7/2011. (IV. 01.) önkormányzati rendelet.

(2) Ez a rendelet a kihirdetését követő napon lép hatályba.

**/Dr.** **Péter Csaba s.k./ /dr. Kovács Attila s.k./   
 polgármester jegyző**

A kivonat hiteles:

Fehérgyarmat 2017. június 29.